**רפאל (רפי) מנקו** (נולד ב-5 במרץ 1994) הוא כדורסלן ישראלי, המשחק בעמדת הסמול פורוורד בקבוצת מכבי תל אביב ובנבחרת ישראל.

קריירת נוער
-----------

מנקו גדל ביישוב שריגים ליד בית שמש. ב-2009 עבר לאקדמיה למצוינות בספורט במכון וינגייט.

קריירה מקצוענית
---------------

### הפועל ירושלים (2014-2012)

ב-2012 החל לשחק במועדון הפועל ירושלים ושותף בשמונה משחקים בלבד במהלך העונה. בעונת 2012/2013 זכה ל-8 דקות בממוצע למשחק ולא סיפק תרומה משמעותית מהספסל.

### הפועל גלבוע גליל (2015-2014)

בתום עונת 2012/2013 חתם מנקו על חוזה חדש הושאל להפועל גלבוע גליל בה היה לשחקן חמישייה, כדי לצבור דקות משחק. מנקו רשם ממוצע של 7.9 נקודות ו-4.7 ריבאונדים למשחק, אך לא הצליח לעזור לגלבוע גליל להימנע מירידה לליגה הלאומית בסיום העונה הסדירה.

### הפועל ירושלים (2016-2015)

ב-15 ביוני 2015 חתם על חוזה לשלוש שנים נוספות בהפועל ירושלים.

### הפועל אילת (2017-2016)

לאחר שלא זכה לדקות משחק מרובות, בנובמבר 2016 לבקשתו מנקו הושאל להפועל אילת. באותה עונה באילת הציג מנקו יכולת מצוינת עם ממוצעים של 9.4 נקודות ו6.2 ריבאונדים למשחק, ועזר לאילת לסיים את העונה הסדירה במקום החמישי ולהגיע עד לשלב חצי גמר הפלייאוף, שם הפסידה אילת לקבוצת האם של מנקו, הפועל ירושלים.

### הפועל תל אביב (2018-2017)

ב-25 ביולי 2017 שוחרר מנקו מהפועל ירושלים וחתם לשנתיים בהפועל תל אביב. בעונתו הראשונה בקבוצה קלע מנקו 8.6 נקודות ולקח 4.7 ריבאונדים, וסייע לאדומים לסיים במקום החמישי בסיום העונה הסדירה ולהעפיל לפיינל פור בפעם הראשונה בעידן החדש של הפועל תל אביב. בחצי הגמר הפסידו מנקו והפועל תל אביב ליריבה העירונית. ב-5 בדצמבר 2018 שוחרר מנקו מהפועל תל אביב לאחר שגילה יכולת חלשה מתחילת העונה. עזיבתו של מנקו לוותה בטונים צורמים לאחר שהקבוצה הודיעה לו באופן חד צדדי, ובניגוד לדעת המאמן דני פרנקו, כי אינה מעוניינת עוד בשירותיו.

### הפועל אילת (2020-2018)

לאחר שחרורו מהפועל תל אביב, ב-19 בדצמבר 2018 חתם לקדנציה שנייה בהפועל אילת עד לסיום העונה. את אותה עונה באילת סיים מנקו עם ממוצעים של 8.3 נקודות ו3 ריבאונדים, וסייע להפועל אילת לסיים את העונה הסדירה במקום הרביעי, ולהעפיל לחצי גמר הפיינל פור בה הפסידה הפועל אילת למכבי תל אביב. עונתו השנייה בהפועל אילת הייתה המוצלחת ביותר בקריירה של מנקו מבחינה סטטיסטית, בה הוא קולע לראשונה בספרות כפולות (13.4 נקודות למשחק), ולוקח 5.3 ריבאונדים למשחק. למרות יכולתו הטובה של מנקו לא הצליחה אילת להעפיל לפלייאוף.

### אלאן שאלון (2021-2020)

ב-17 ביולי 2020 חתם מנקו באלאן שאלון. באותה עונה קלע מנקו 7.7 נקודות ולקח 3.5 ריבאונדים למשחק. בסיום העונה ירדה אלאן שאלון לליגת המשנה הצרפתית.

### הפועל חולון (2022-2021)

(מנקו במדי מכבי תל אביב במשחק יורוליג מול אלבה ברלין, 2018)
ב-29 ביולי 2021 חזר מנקו לישראל וחתם לשנתיים בהפועל חולון. באותה עונה היה שותף מנקו לאחת העונות הטובות בתולדות המועדון, כשהוא מסייע להפועל חולון להגיע לראשונה לשלב הפיינל פור של ליגת האלופות בכדורסל, ולזכייה היסטורית באליפות המדינה בכדורסל. 

### מכבי תל אביב (2022-הווה)

ב-28 ביוני 2022 חתם לשנתיים במכבי תל אביב. בעונתו הראשונה במכבי היה שותף מנקו לעונה מוצלחת במדי הצהובים, בה היה שותף מנקו לזכייה בגביע ווינר סל, אליפות המדינה בכדורסל, ולהגעה לפלייאוף היורוליג.

קריירת נבחרות
-------------

מנקו היה חבר בסגל הנבחרות הצעירות של ישראל מ-2010. הוא שיחק בנבחרת באליפות אירופה דרג ב' עד גיל 16, באליפות אירופה דרג ב' עד גיל 18 ב-2011 וב-2012. ב-2013 שיחק עם נבחרת העתודה באליפות אירופה עד גיל 20 בה סיימה במקום ה-15. הוא רשם באליפות ממוצע של 7.2 נקודות למשחק. באליפות אירופה עד גיל 20 ב-2014 שימש קפטן הנבחרת שסיימה במקום השביעי. הוא רשם באליפות ממוצע של 14.4 נקודות (שישי בטורניר), ו-6 ריבאונדים למשחק. לקראת אליפות אירופה בכדורסל 2015 צורף לסגל הרחב של נבחרת ישראל בכדורסל אך נופה לפני הטורניר עצמו. ב-2020 זומן שוב לנבחרת הכדורסל תחת עודד קטש ושיחק בטורניר.

תארים
-----

הפועל חולון
* אליפויות (1): 2021/2022

מכבי תל אביב
* גביע הליגה (1): 2022/2023
* אליפויות (1): 2022/2023

קישורים חיצוניים
----------------

ויקישיתוף מדיה וקבצים בנושא **רפי מנקו** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* רפי מנקו, באתר מנהלת הליגה
* לי נוף, ‏פרוייקט אור הזרקורים: הכירו את רפי מנקו, באתר ONE‏, 3 ביוני 2011
* יואב בורוביץ, נערי הפוסטר החדשים של הפועל ירושלים, באתר הארץ, 2 בספטמבר 2013
* רפי מנקו, באתר היורוליג

הערות שוליים
------------

1. ↑  רפי מנקו, באתר הפועל תל אביב
2. ↑  ורד כהן, הפועל ירושלים: רפי מנקו האריך חוזה והושאל לגלבוע/גליל, באתר Walla Sports, ‏25/8/2014
3. ↑  רועי גלדסטון, רפי מנקו חתם על חוזה משודרג ל-3 שנים בי-ם, באתר Sports 5, ‏20/06/15
4. ↑  אור שקדי, רפי מנקו הושאל להפועל אילת, חנן קולמן עשוי לעבור לירושלים, באתר Walla Sports, ‏25/11/2016
5. ↑  דובי פיק, רשמית: רפי מנקו חתם לשנתיים בהפועל תל אביב, באתר One, ‏25/07/2017
6. ↑  ברק חקלאי, רשמית: רפי מנקו שוחרר מהפועל תל אביב, באתר Ynet, ‏05/12/2018
7. ↑  רשמית: רפי מנקו חתם בשאלון הצרפתית, באתר Walla Sports, ‏17.07.20
8. ↑  עומרי מנהיים, רשמית: רפי מנקו חתם בהפועל חולון, באתר Sport 5, ‏29.07.21
9. ↑  עומרי מנהיים, רשמי: רפי מנקו חתם לשנתיים במכבי ת"א, באתר Sports 5, ‏28.6.2022
10. ↑  רפי מנקו באתר האליפות
11. ↑  מערכת ספורט היום, רפי מנקו מונה לקפטן נבחרת העתודה, באתר ישראל היום, 16 ביוני 2014 15:11
12. ↑  רפי מנקו באתר האליפות
13. ↑  אור שקדי‏, יוגב אוחיון ויניב גרין בסגל הנבחרת ליורובאסקט, גם מנקו זומן, באתר וואלה!‏, 26 ביולי 2015

| השחקן המשתפר בליגת העל בכדורסל |
| --- |
| 

|  |
| --- |
| 2009: קוקיה • 2010: לא נבחר • 2011: חנוכי • 2012: דניאל • 2013: שולמן • 2014: דאוסון • 2015: רות'בארט • 2016: שגב • 2017: זלמנסון / מנקו • 2018: לוי • 2019: ארצי • 2020: מדר • 2021: דוברת • 2022: בריסקר • 2023: מושקוביץ |

 |

| **‏‏נבחרת ישראל‏ - אליפות אירופה בכדורסל 2022 (מקום 17)** |
| --- |
| 1 סורקין • 
2 מקל • 
3 אבדיה • 
4 פניני • 
5 מדר • 
6 מנקו • 
7 כהן • 
‏8‏ ‏זלמנסון‏‏
 •‏
9 לוי •
10 גינת •
11 בלאט •
12 זוסמן •
**מאמן:** גודס
 | ישראלישראל |